Document ID: 32002R1113

32002R1113
L 168/31
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1113/2002 НА КОМИСИЯТА
от 26 юни 2002 година
за изменение на Регламент (ЕО) № 1788/2001 за определяне на подробни правила за прилагане на разпоредбите относно сертификата за инспекция при внос от трети страни съгласно член 11 от Регламент (ЕИО) № 2092/91 на Съвета
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2092/91 на Съвета от 24 юни 1991 г. относно биологичното производство на земеделски продукти и неговото означаване върху земеделските продукти и храни (1), последно изменен с Регламент (ЕО) № 473/2002 на Комисията (2), и по-специално член 11, параграф 3, буква б) и параграф 4 от него,
като има предвид, че:
(1)
Регламент (ЕО) № 1788/2001 на Комисията (3) установява нов сертификат за инспекция на вносните продукти, заместващ сертификата, установен в Регламент (ЕИО) № 3457/92 на Комисията (4) и гласи, че новият сертификат се прилага от 1 юли 2002 г. към продуктите, внасяни съгласно процедурата, установена в член 11, параграфи 1 и 6 от Регламент (ЕИО) № 2092/91.
(2)
Все пак при подготвителната работа, за да се спази срокът 1 юли 2002 г., редица държави-членки са се сблъскали със затруднения от технически порядък и са изразили съмнения по отношение на прилагането на Регламент (ЕО) № 1788/2001. Поради това, с оглед на прозрачността и с цел да се избегне объркването, тези проблеми трябва да се решат преди прилагането на новия сертификат.
(3)
По тази причина е желателно да се отложи датата, от която ще се прилага новият сертификат, предвиден в Регламент (ЕО) № 1788/2001.
(4)
Мерките, предвидени в настоящия регламент, са в съответствие със становището на комитета, посочен в член 14 от Регламент (ЕИО) № 2092/91.
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 1788/2001 се изменя, както следва:
1.
В член 8 датата „1 юли 2002 г.“ се заменя с „1 ноември 2002 г.“.
2.
В член 9 датата „1 юли 2002 г.“ се заменя с „1 ноември 2002 г.“.
Член 2
Настоящият регламент влиза в сила на седмия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 26 юни 2002 година.

Labels: 3
17
5
6